DE CORNEILLE DE SCHEPPER. 199 



et après, se rendent par ensemble en celle de Pinchia, et finablement dans 

 Ibar. Ledict ruisseau passé, avons monté une aultre montaigne très-haulte, 

 ayantz de toutz costez des montaignes et forests, par laquelle ayantz che- 

 miné trois lieues, avons descendu jusques au monastère de SainctSaba, 

 ayantz faict cejourd'huy trente et cincque lieues. Ce monastère est habité 

 d'héreraites, que communément on appelle Calloury, et sont toutz manou- 

 vriers, ayantz revenuz; au reste, du tout ignorantz. Hz desduisent la des- 

 cente de Sainct Saba de la maison de Licinio, lequel fust défaict et occis de 

 l'empereur Constantinus; après, ilz obmectent la généalogie jusques à sept 

 centz ans : dont se descouvre ladicte déduction eslre du tout fabuleuse. Il 

 ne convient doubter qu'il (S' Saba) n'ayt esté Esclavonien, en tant mesmes 

 qu'il at escript en ce langaige plusieurs prophéties, y annexant aulcuns 

 caractères et figures entre lesquelz y at la figure d'une ville ayant sept 

 tours et une porte de fer, dont il prédict la ruyne. Les Serviens et Bulga- 

 riens estiment que ceste prophétie se doibve accommoder à la cité de Con- 

 stantinoble, qu'ilz disent debvoir estre de brief ruynée, n'ayantz pour 

 confort de ceste leur opinion , aultre raison fors que ledict Saba escript 

 quelle seroit ruynée, lors quelle seroit parvenue en suprémité de grandeur 

 et orgueil : ce que semblablement se peult dii'e de la cité de Rome, laquelle 

 at aussy sept sommitez. Quant à Constantinoble, elle fust de ce temps 

 prinse des Turcqz; mais ces secrelz sont manifestes à Dieu seul. Toutte- 

 fois, ilz demeurent stables en leur susdicte opinion, et à raison de ce, ilz 

 ne voulurent monstrer à nostre Mahumeth ces figures, pensantz qu'il estoit 

 Turc. Il y avoit diverses figures, et entre aultres un renard, une aigle et 

 ung lion couronnez, une navire avec ung empereur, avec plusieurs soldats 

 et choses semblables du tout obscures. 



XII°. — Après avoir faict noz offrandes au cors de Sainct Saba, avons par 

 ladicte vallée continué nostre chemin jusques à la ville de Prepolye, que 

 nous avons passée, ensemble ung pont de bois qu'est sur la rivière de Lym; 

 et après, montantz une montaigne qui avoit du Midy la Macédone et les 

 monts d'Albanie , qu'on appelle Zepnagora , avons cheminé jusques à ung 

 bourg appelle Pliente, où nous avons passé la nuict. 



XIII°. — Avons cheminé par forestz et montaignes assez faciles jusques 



